РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број:360-1927/19

26. јул 2019. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 26. јула 2019. године, размотрио је амандман који је поднео Одбор за просторно планирање, саобраћај, инфраструктуру и телекомуникације на ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОСЕБНИМ УСЛОВИМА ЗА РЕАЛИЗАЦИЈУ ПРОЈЕКТА ИЗГРАДЊЕ СТАНОВА ЗА ПРИПАДНИКЕ СНАГА БЕЗБЕДНОСТИ, који је поднела Влада.

На основу члана 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

Одбор је, у складу са чланом 164. Пословника Народне скупштине, размотрио амандман на члан 9. који је поднео Одбор за просторно планирање, саобраћај, инфраструктуру и телекомуникације на Предлог закона о изменама и допунама Закона о посебним условима за реализацију пројекта изградње станова за припаднике снага безбедности и сматра да je у складу са Уставом и правним системом Републике Србије.

За известиоца Одбора на седници Народне скупштине одређен је председник Одбора.

Председник

Ђорђе Комленски